จังหวัดช็อลลาใต้

จังหวัดช็อลลาใต้ เป็นจังหวัดในเกาหลีใต้ทางภาคตะวันตกเฉียงใต้ โดยมีฐานะเป็นจังหวัดตั้งแต่ปี 2439 โดยแยกออกจากจังหวัดช็อลลาเดิมทางด้านใต้ และยังคงเป็นจังหวัดของเกาหลีจนกระทั่งมีการแบ่งเกาหลีในปี 2488 และหลังจากนั้นก็หลายเป็นส่วนหนึ่งของเกาหลีใต้ โดยมีควังจูเป็นเมืองเอกของจังหวัด จนกระทั่งมีการย้ายศาลากลางจังหวัดไปยังตอนใต้ของหมู่บ้านนามัก เมืองชนบทมูอัน ในปี 2548 

 ภูมิศาสตร์ 
จังหวัดนี้เป็นส่วนหนึ่งของภูมิภาคโฮนัม โดยมีพรมแดนทางด้านทิศตะวันตกติดกับทะเลเหลือง ทางทิศเหนือติดกับจังหวัดช็อลลาเหนือ ทางทิศใต้ติดกับช่องแคบเชจู ทางด้านทิศตะวันออกติดกับจังหวัดคย็องซังเหนือ

จังหวัดช็อลลาใต้มีเกาะมากกว่า 2,000 เกาะตลอดแนวชายฝั่ง ประมาณสามในสี่ส่วนเป็นเกาะที่ไม่มีผู้คนอาศัยอยู่ และจังหวัดยังมีชายฝั่งยาวประมาณ 6,100 กิโลเมตร ผลิตผลทางทะเลที่สำคัญของจังหวัด เช่น หอยนางรม และสาหร่ายทะเล โดยเฉพาะอย่างหลังมีการพัฒนาพื้นที่เพาะเลี้ยงอย่างมาก

จังหวัดนี้มีภูเขาเพียงบางส่วนเท่านั้น พื้นที่ราบตลอดบริเวณแม่น้ำซ็อมจิน ย็องซัน และทัมจิน เป็นอู่ข้าวอู่น้ำขนาดใหญ่ของประเทศ และเป็นพื้นที่ที่มีฝนตกชุก ซึ่งมีส่วนช่วยเหลือทางด้านการเกษตร และจังหวัดนี้ยังเป็นสถานที่ที่อบอุ่นที่สุดในคาบสมุทร ซึ่งช่วยให้เกิดผลิตผลทางการเกษตรอย่างมากมายเช่น ข้าว ข้าวสาลี ข้าวบาร์เลย์ เมล็ดพืชที่สามารถรับประทานได้และมันฝรั่ง ผัก ฝ้าย และผลไม้ ก็เจริญเติบโตได้ดีเช่นเดียวกัน

ถึงแม้จะมีการขุดทองและถ่านหินได้จำนวนน้อยจากจังหวัดนี้ แต่อุตสาหกรรมในจังหวัดก็พัฒนาอย่างมาก

 เขตการปกครอง 
จังหวัดช็อลลาใต้แบ่งออกเป็น 5 นคร (ชี) และ 17 อำเภอ (กุน) ดังนี้


แผนที่450px ประเภท # ชื่อ ฮันกึล ฮันจา ประชากร ค.ศ. 2012 (คน) เขตการปกครองนคร1นครยอซู290,7741 อึบ, 6 มย็อน, 20 แฮ็งจ็อง-ดง2นครมกโพ목포시木浦市238,36823 แฮ็งจ็อง-ดง3นครซุนช็อน순천시順天市279,4351 อึบ, 10 มย็อน, 13 แฮ็งจ็อง-ดง4นครควังยัง광양시光陽市152,1311 อึบ, 6 มย็อน, 5 แฮ็งจ็อง-ดง5นครนาจู나주시羅州市100,3121 อึบ, 12 มย็อน, 7 แฮ็งจ็อง-ดงอำเภอ6อำเภอมูอัน무안군務安郡71,2943 อึบ, 6 มย็อน7อำเภอแฮนัม해남군海南郡81,3211 อึบ, 13 มย็อน8อำเภอโคฮึง고흥군高興郡76,1182 อึบ, 14 มย็อน9อำเภอฮวาซุน화순군和順郡70,7571 อึบ, 12 มย็อน10อำเภอย็องอัม영암군靈巖郡64,5962 อึบ, 9 มย็อน11อำเภอย็องกวัง영광군靈光郡58,0263 อึบ, 8 มย็อน12อำเภอวันโด완도군莞島郡54 8673 อึบ, 9 มย็อน13อำเภอทัมยัง담양군潭陽郡48,3291 อึบ, 11 มย็อน14อำเภอโพซ็อง보성군寶城郡49,9402 อึบ, 10 มย็อน15อำเภอชังซ็อง장성군長城郡47,2311 อึบ, 10 มย็อน16อำเภอชังฮึง장흥군長興郡42,6433 อึบ, 7 มย็อน17อำเภอคังจิน강진군康津郡41,1601 อึบ, 10 มย็อน18อำเภอชินอัน신안군新安郡46,0072 อึบ, 12 มย็อน19อำเภอฮัมพย็อง함평군咸平郡37,5281 อึบ, 8 มย็อน20อำเภอชินโด진도군珍島郡34,4861 อึบ, 6 มย็อน21อำเภอคกซ็อง곡성군谷城郡32,8961 อึบ, 10 มย็อน22อำเภอคูรเย구례군求禮郡27,7651 อึบ, 7 มย็อน

 จังหวัดพี่น้อง 
 คย็องซัน เกาหลีใต้
 มณฑลเสฉวน ประเทศจีน
 อิปสวิช ออสเตรเลีย
 รัฐออริกอน สหรัฐอเมริกา
 รัฐแอริโซนา สหรัฐอเมริกา

 อ้างอิง 

 แหล่งข้อมูลอื่น 




จังหวัดช็อลลาใต้